
РЕШЕНИЕ
№ РС-16780-18-026
Днес, на 15.05.2019г. в град София, Комисията за противодействие на корупцията и за отнемане на незаконно придобитото имущество в състав:
Заместник-председател: Антон Славчев 
Член: Антоанета Георгиева – Цонкова
Член: Пламен Йоцов 
Член: Силвия Къдрева 
У С Т А Н О В И:
Производството е образувано по реда на чл.71, ал.1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, който е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ01/С-16780/06.12.2018г.
Сигналът е против Мухлис Фариз Сербест, кмет на община С. и Шериф Мустафа Шериф – заместник-кмет на община С.
По същество, в сигнала се твърди, че при извършена проверка по прокурорска преписка е установено, че в община Стамболово са извършени назначения на лица, явяващи се „свързани лица“, по смисъла на §1, т.15, б. „а“ от ДР на Закона за противодийствие на корупцията и за отнемане на незаконно придобитото имущество (ЗПКОНПИ). Установена е свързаност между кмета на община С. и назначения от него директор на дирекция „Устройство на територията, техническо обслужване и общинска собственост“ (УТТООС) – Е.Х.А., с когото са първи братовчеди. Данни за наличие на свързаност са установени и по отношение на заместник-кмета на общината Шериф Мустафа Шериф и началник отдел „Местни приходи“ – Н.С.Ш., която е негова съпруга.
Към сигнала са приложени следните доказателства: пр.пр.№1150/2018г. на Специализирана прокуратура.
Комисията служебно е събрала доказателства за служебното качество на Мухлис Сербест и Шериф Шериф и подадените от тях декларации по чл.12 от Закона за предотвратяване и установяване на конфликт на интереси (ЗПУКИ) (отм.), както и заверени копия на трудовите договори и допълнителните споразумения, сключени с Е.А., директор на дирекция УТТООС и Н.Ш. – началник отдел „Местни приходи“ в община С.
Направени са справки в Национална база данни „Население“.
При така събраните доказателства Комисията за противодействие на корупцията и за отнемане на незаконно придобитото имущество установи следното от фактическа страна:
Мухлис Фариз Сербест заема длъжността кмет на община С. от 09.11.2015г., видно от клетвен лист. Същият е подал е декларации по чл.12 от ЗПУКИ (отм.), от 11.10.2012г., в които не е отбелязал наличието на несъвместимост и обстоятелства, които биха довели до възникване на конфликт на интереси.
Шериф Мустафа Шериф заема длъжността заместник-кмет на община С. от 12.07.2016г., видно от трудов договор №148/12.07.2016г., сключен с кмета на община С. – Мухлис Сербест. С допълнително споразумение №122/02.05.2018г. трудовото възнаграждение на Шери Шериф е увеличено с 9,60%. Същият е подал е декларации по чл.12 от ЗПУКИ (отм.), на 18.07.2016г., в които не е отбелязал наличието на несъвместимост и обстоятелства, които биха довели до възникване на конфликт на интереси.
От предоставените с писмо вх. ЦУ01/2713 от 25.01.2019г. на КПКОНПИ доказателства е установено, че съгласно трудов договор №077/20.04.2005г., сключен на основание чл.68, ал.1, т.4 от КТ, между Г.С., кмет на община С. и Е.Х.А., последният е назначен на длъжност директор на дирекция „Устройство на територията техническо обслужване“ при община С., за определено време – до провеждането на конкурс, с основно трудово възнаграждение 450 (четиристотин и петдесет) лева месечно.
В периода от 2005г. до 2016г., са сключени 10 броя допълнителни споразумения с Е.А. за увеличаване на работната заплата, подписани от бивши кметове.
С допълнително споразумение №133/25.04.2016г., сключено между Мухлис Сербест, кмет на община С. и Е.Х.А., на основание чл.119 от КТ, във връзка със Заповед №86/21.04.2016г. на кмета на общината е увеличено трудовото възнаграждение на Е.Х.А. в размер на 1072 лева.
С допълнително споразумение №108/22.03.2017г., сключено между Мухлис Сербест, кмет на община С. и Е.Х.А., на основание чл.119 от КТ и Заповед №68/21.03.2017г на кмета на община С. е увеличено трудовото възнаграждение на служителя на 1120 лева.
С допълнително споразумение №159/02.05.2018г., сключено между Мухлис Сербест, кмет на община С. и Е.Х.А., на основание чл.119 от КТ, във връзка с ПМС №332/2017г. е увеличено трудовото възнаграждение на Е.А. в размер на 1240 лева.
С трудов договор №312/08.10.2012г., сключен на основание чл.68, ал.1, т.3 от КТ, кметът на община С. – М.М. е назначил Н.С.Ш. на длъжност - младши експерт „Местни приходи“, за определено време – до завръщане на титуляра с основно месечно възнаграждение в размер на 390 лева.
В периода от 2012г. до 2015г., са сключени 4 броя допълнителни споразумения с Н.Ш. за увеличаване на работната заплата, подписани от М.М.
С допълнително споразумение №200/18.12.2015г., сключено между Мухлис Сербест, кмет на община С. и Н.Ш., на основание чл.119 от КТ е увеличено трудовото възнаграждение на служителя в размер на 439 лева.
С допълнително споразумение №132/25.04.2016г., сключено между Мухлис Сербест, кмет на община С. и Н.Ш., на основание чл.119 от КТ, във връзка с Заповед №86/21.04.2016г. на кмета на общината е увеличено месечното трудово възнаграждение на Н.Ш. на 479 лева.
С допълнително споразумение №11/04.01.2017г., сключено между Мухлис Сербест, кмет на община С. и Н.Ш., на основание чл.119 от КТ, във връзка с чл.68, ал.1, т.4, кметът на общината е преназначил Н.С.Ш., на длъжност началник отдел „Местни приходи“, като е увеличен и размера на трудовото възнаграждение на 720 лева, за определено време: до провеждане на конкурс за държавен служител.
С допълнително споразумение №104/22.03.2017г., сключено между Мухлис Сербест, кмет на община С. и Н.Ш., на основание чл.119 от КТ, във връзка с Заповед №68/21.03.2017г. на кмета на общината е увеличено месечното трудово възнаграждение на служитела в размер на 850 лева.
С допълнително споразумение №155/02.05.2018г., сключено между Мухлис Сербест, кмет на община С. и Н.Ш., на основание чл.119 от КТ, във връзка с ПМС №332/2017г., кметът на общината е увеличил месечното трудово възнаграждение на Н.Ш. в размер на 900 лева, като срокът за заема на длъжността е за неопределено време.
От представената Заповед №117/19.04.2018г. на кмета на община С., с която същият е определил функциите на заместник-кметовете към община С., се установява, че контролът върху дейността по събиране на местните данъци, такси и други приходи е в правомощията на М.Ф.Ч. – заместник-кмет на община С.
От служебно направените справки в НБДН се установи, че Мухлис Сербест и Е.А. са роднини по съребрена линия от четвърта степен - първи братовчеди.
Установи се и, че Шериф Мустафа Шериф и Н.С.Ш. са съпрузи, съгласно акт за брак №0014/29.05.2003г. на община С.
При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:
Тъй като конфликтът на интереси е административно нарушение, то спрямо него следва да се вземе предвид принципът на чл.3, ал.1 от Закона за административните нарушения и наказания и приложение да намери законът, който е бил в сила по време на извършването на нарушението. 
За твърденията в сигнала, които касаят упражнени правомощия до 23.01.2018г., следва да се приложи ЗПУКИ (отм.), като за останалите следва да се приложи ЗПКОНПИ.
За да е осъществен конфликт на интереси по смисъла на чл.2 от ЗПУКИ (отм.) и чл.52 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.2, ал.2 и ал.3 от ЗПУКИ(отм.), както и в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност/висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Мухлис Фариз Сербест, в качеството си на кмет на община С., е лице, заемащо висша публична длъжност по смисъла на чл.6, ал.1, т.32 от ЗПКОНПИ и лице, заемало публична длъжност по смисъла на чл.3, т.8 от ЗПУКИ (отм.).
Наличието на родство по съребрена линия от четвърта степен между Мухлис Сербест и Е.А. – първи братовчеди обосновава свързаност между лицата по смисъла на §1, т.1 от ДР на ЗПУКИ (отм.), респективно §1, т.15 от ДР на ЗПКОНПИ.
Наличието на свързани лица само по себе си, не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба при съществуващ частен интерес на свързаното лице.
По отношение на трудов договор №077/20.04.2005г., с който Е.А. е назначен на длъжност директор на дирекция „УТТО“ се установи липса на упражнени правомощия по служба от страна на Мухлис Сербест, кмет на община С. От представените в хода на проверката доказателства е видно, че договорът е сключен по времето, когато същият не е заемал длъжността кмет на община С., от което следва, че Мухлис Сербест не е упражнил властнически правомощия по отношение на свързаното с него лице.
Липсата на упражнено правомощие по служба от страна на лицето, заемащо публична длъжност, както и на който и да е от останалите елементи от понятието „конфликт на интереси“ изключва наличието на нарушение на забраните на по Глава Втора от ЗПУКИ (отм.), респективно Глава Осма от ЗПКОНПИ, които представляват негова проявна форма.
По отношение на допълнителните споразумение сключени между Мухлис Сербест и Е.А., се установи, че с цитирани допълнителни споразумения са направени промяни в трудовото правоотношение, свързани с увеличение на размера на месечното трудово възнаграждение на работника. Направените промени са въз основа на заповеди на кмета на общината, с които са увеличени основните месечни заплати в делегираната от държавата дейност „Общинска администрация“ на община С., издадени на основание Закона за местно самоуправление и местната администрация, Наредба за заплатите на служителите в държавната администрация и Вътрешните правила за заплати в общинска администрация С., както и ПМС №332/2017г. за изпълнението на държавния бюджет на Република България за 2018г., т. е. направена е промяна в основното месечно възнаграждение на всички служители в общинската администрация на община С.
Във връзка с горното се налага извода, че Мухлис Сербест, в качеството си на кмет на община С е упражнил свои правомощия по служба по отношение на всички служители в ръководената от него общинска администрация, от което следва, че упражнените от него правомощия по служба по отношение на ЕХА – свързано с него лице по смисъла на §1, т.1 от ДР на ЗПУКИ (отм.), респективно §1, т.15 от ДР на ЗПКОНПИ, са упражнени при липсата на частен интерес.
Предвид изложеното, се налага извода, че са налице два от елементите на състава на конфликт на интереси по чл.2 от ЗПУКИ (отм.), респективно чл.52 от ЗПКОНПИ, а именно: лице заемащо публична длъжност и упражнено правомощие по служба. Липсва обаче частен интерес, който би могъл да повлияе върху безпристрастното и обективно изпълнение на правомощията по служба от страна на Мухлис Сербест. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.) и Глава Осма от ЗПКОНПИ, които представляват негова проявна форма.
Шериф Мустафа Шериф, в качеството си на заместник-кмет на община С., е лице, заемащо висша публична длъжност по смисъла на чл.6, ал.1, т.32 от ЗПКОНПИ и лице, заемало публична длъжност по смисъла на чл.3, т.8 от ЗПУКИ (отм.).
Като съпрузи, Шериф Мустафа Шериф и Н.С.Ш. са свързани лица, по смисъла на §1, т.1 от ДР на ЗПУКИ (отм.).
Наличието на свързани лица само по себе си, обаче не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба при съществуващ частен интерес на свързаното лице.
От представените по преписката доказателства се установи, че след назначаването на 12.07.2016г. на Шериф Шериф на длъжност заместник-кмет на община С., са сключени три допълнителни споразумения със свързаното с него лице – Н.Ш., като същите са подписани от Мухлис Сербест – кмет на община С. От описаното е видно, че Шериф Шериф в качеството си на заместник-кмет на община С. не е упражнил правомощия по отношение на свързаното с него лице – Н.Ш., от което следва, че в конкретния случай същият не е нарушил забраните по Глава Втора от ЗПУКИ (отм.), респективно Глава Осма от ЗПКОНПИ, които представляват проявна форма на понятието „конфликт на интереси“.
Предвид горното, Комисията за противодействие на корупцията и отнемане на незаконно придобито имущество, на основание чл.74, ал.1 и ал.2 от ЗПКОНПИ, 
РЕШИ:
НЕ УСТАНОВЯВА конфликт на интереси  по отношение на Мухлис Фариз Сербест с ЕГН ***, в качеството му на лице, заемащо висша публична длъжност по смисъла на чл.6, ал.1, т.32 от ЗПКОНПИ и лице, заемало публична длъжност по смисъла на чл.3, т.8 от ЗПУКИ (отм.), във връзка със сключването на Трудов договор №077/20.04.2005г. с Е.Х.А., поради липса на упражнени правомощия по служба.
НЕ УСТАНОВЯВА конфликт на интереси  по отношение на Мухлис Фариз Сербест с ЕГН ***, в качеството му на лице, заемащо висша публична длъжност по смисъла на чл.6, ал.1, т.32 от ЗПКОНПИ и лице, заемало публична длъжност по смисъла на чл.3, т.8 от ЗПУКИ (отм.), по отношение на сключени допълнителни споразумения с Е.Х.А., свързано с него лице, по смисъла на §1, т.1 от ДР на ЗПУКИ (отм.) и §1, т.15 от ДР на ЗПКОНПИ, сключени на 25.04.2016г., 22.03.2017г. и 02.05.2018г., поради липсата на частен интерес.
НЕ УСТАНОВЯВА конфликт на интереси  по отношение на Шериф Мустафа Шериф с ЕГН ***, в качеството му на лице, заемащо висша публична длъжност по смисъла на чл.6, ал.1, т.32 от ЗПКОНПИ и лице, заемало публична длъжност по смисъла на чл.3, т.8 от ЗПУКИ (отм.), по отношение на три броя допълнителни споразумения от 04.01.2017г., 22.03.2017г. и 02.05.2018г., сключени след назначаването му на заеманата от него длъжност заместник-кмет на община С. с Н.Ш., свързано с него лице по смисъла на §1, т.1 от ДР на ЗПУКИ (отм.) и §1, т.15 от ДР на ЗПКОНПИ, поради липса на упражнени правомощия.
Препис от Решението да се изпрати ведно с цялата административна преписка на окръжна прокуратура Х., с оглед преценка за реализиране на правомощията по чл.76, ал.2 от ЗПКОНПИ.
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 
КОМИСИЯ:
Заместник - председател:….…………….. /Антон Славчев/
Член:   ……………………………...            /Антоанета Цонкова/
Член:…………………………………         /Пламен Йоцов/
Член:………………………………              /Силвия Къдрева/

